ועדת הכלכלה, כנסת 17, פרוטוקול מספר 23, 2006-06-13 10:00

משה כחלון: לגבי משרד הביטחון, אין בעיה שהם יעדכנו את החברות שאיתן עובדים איתם.

משה כחלון: באיזה פעולות אתם מתכוונים לנקוט כדי להביא את החידוש הזה ליצרנים האזרחיים, שאין להם קשר עם משרד הביטחון?

משה כחלון: שלא נהפוך אותם לעבריינים.

אוהד אורנשטיין: במהלך 10 השנים האחרונות היו מעט פניות אלינו.

אוהד אורנשטיין: אז עלתה השאלה שאולי לא מגיעים כי לא יודעים.

אוהד אורנשטיין: לפני כמה חודשים עשינו סקר לקראת הניסוחים של "ואסנאר".

אוהד אורנשטיין: מי שעשה את זה היה יוצא של משרד הביטחון והיה אחד מאבות טיל החץ.

אוהד אורנשטיין: בבדיקה שלו הוא עבר על כל מאגר חברות היצוא הן של מכון היצוא והן של המדען הראשי.

אוהד אורנשטיין: לטענתו הוא מצא חברה אזרחית אחת בתחום ה-MTCR.

אוהד אורנשטיין: כלומר, בתחום ה-MTCR אנחנו די שאננים שהאוכלוסיה היא מאוד קטנה, ולאותו אחד אפשר להגיע.

משה כחלון: ב- ואסנאר יש הרבה יותר.

אוהד אורנשטיין: נכון.

אוהד אורנשטיין: בואסנאר הוא מצא בהתחלה 400, הוא ירד ל-300.

אוהד אורנשטיין: מתוך ה-300 אנחנו כבר התחלנו למחוק, חלק לא רלוונטים וחלק פשוט נעלמו, כי אלו היו חברות של סטרטאפ.

אוהד אורנשטיין: הרשימה תהיה הרבה יותר קטנה, אבל יש כאלה שהוא לא הגיע אליהם.

משה כחלון: אבל זה האמצעי היחידי?

משה כחלון: דרך אותו אדם?

אוהד אורנשטיין: לדעתי כן, כי העובדה שלא הגיעו עד היום, זה אומר שבעצם לא קיים בתחום האזרחי, ואם הוא קיים הוא כנראה בא אליהם.

אוהד אורנשטיין: מי שממילא סמוך על שולחנם, נשאר באותה מתכונת של פיקוח.

צביה גרוס: ואם הוא מוכר לגורם אזרחי?

אוהד אורנשטיין: אני מניח שגם אז הוא יגיע אליכם.

משה כחלון: אני לא מקבל את זה.

משה כחלון: אנחנו הולכים להכריז על משהו שמקביל לחוק ולא מביאים את זה לידיעת הציבור.

משה כחלון: אני הייתי מבקש, לפני שנאשר את האכרזה, לשמוע מכם, ואם לא אנחנו נקבע, סוג מסויים של פרסום הנושא הזה.

משה כחלון: אסור שייצא מתחת לידינו צו או הכרזה שמישהו ייפגע בקצה ואנחנו לא יודעים על קיומו.

צביה גרוס: אנחנו מביאים כרגע לידיעתך הלקוחות הצבאיים.

צביה גרוס: ההערה שלך נכונה לגבי הצד האזרחי.

צביה גרוס: מה שעל השולחן שלך כרגע זה רק הצבאי.

צביה גרוס: אולי צריכים לבחון אם הם צריכים לבוא אליך.

אתי בנדלר: אנ י מסתמכת כאן על חוות הדעת של המשרדים הייעודיים.

אתי בנדלר: אם הם טוענים שזה לא צריך לבוא, אני לא חושבת שאני צריכה לעשות - - -

אוהד אורנשטיין: מה שצריך לעשות זה אולי ריענון, כי לא השתנה כלום.

אתי בנדלר: ההבדל העיקרי הוא, שהיום אתה מפרסם בקובץ התקנות רק את ראשי הפרקים והרשימה המפורטת.

אתי בנדלר: בעצם כאן, לפחות באכרזה הזאת, מוצע שהיא לא תתפרסם בילקוט הפרסומים אלא אך ורק באינטרנט.

אתי בנדלר: בעצם נותנים גם הסמכה להשמיט חלק.

אתי בנדלר: בכל זאת יש שינויים.

אתי בנדלר: היושב ראש אומר שהוא מבקש לא להסתפק רק בפרסום האכרזה הזאת והצו שלכם, לאחר מכן, בקובץ התקנות אלא שתפרסמו בעיתונות היומית שתאמר שאנחנו מבקשים להביא לידיעת כל מי שעוסקים ביצור טכנולוגיות כאלה וכאלה, שעודכנה רשימה חדשה.

אתי בנדלר: אוהד אורנשטיין: זה יותר פשוט.

אתי בנדלר: אנחנו עושים את זה דרך מכון היצוא.

אתי בנדלר: יש להם רשימת יצואנים.

משה כחלון: לכל האמצעים האלה, תוסיפו גם פרסום בעיתונות.

אתי בנדלר: או עודכנה רשימה או פורסמה רשימה חדשה.

צביה גרוס: אנחנו גם ניתן לזה פרסום מתאים.

קרן שחר-בן עמי: אני מהלשכה המשפטית במשרד החוץ.

קרן שחר-בן עמי: להבנתנו התיקון הזה הוא תיקון לתקופת ביניים, שיוחלף על ידי החוק החדש לפיקוח על היצוא הביטחוני, לכשהוא יעבור.

קרן שחר-בן עמי: אני רק רוצה לקבל אישור על זה ממשרד הביטחון.

צביה גרוס: בוודאי.

קרן שחר בן עמי: בהינתן העובדה שהוא לתקופת ביניים, למשרד החוץ אין התנגדות לתיקון, על אף שאין בו מנגנון התייעצות עם משרד החוץ, מה שאמור להיכנס בחוק החדש.

קרן שחר בן עמי: הואיל ואנחנו חושבים שזה חשוב לעדכן כמה שיותר מהר את הרשימות וליישר קו עם ה-MTCR והמחוייבות הבינלאומיות שלנו, בשלב זה אנחנו תומכים.

צביה גרוס: אין לי מה להוסיף.

רם רביב: מקריא את האכרזה.

רם רביב: "אכרזת הפיקוח על מצרכים ושירותים (ציוד טילים טכנולוגיית טילים), התשס"ו-2006 בתוקף סמכותי לפי סעיף 4 לחוק הפיקוח על מצרכים ושירותים, התשי"ח-1957, ובאישור ועדת הכלכלה של הכנסת לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז – 1977, אני מכריז לאמור: הגדרות: 1.

רם רביב: "המנהל" – כהגדרתו בצו הפיקוח על מצרכים ושירותים _(יצואציוד בטחוני וידע בטחוני), התשנ"ב – 1991; "הנספח" – נספח הציוד, תוכנה וטכנולוגיה של המשטר בדבר פיקוח על טכנולוגיית טילים (MTCR – Missile Technology Control Regime) אשר ראשי הפרקים שלו מפורטים בתוספת ואשר עותק שלו מופקד לעיון הציבור במשרדי המנהל ובאתר האינטרנט של משרד הביטחון; "טכנולוגיית טילים" – טכנולוגיות בתחום הטילים, כמפורט בנספח; "טכנולוגיה" – לרבת מידע ספציפי הנדרש לפיתוח, לייצור או לשימוש של מוצר; המידע יול שיהיה – סיוע טכני, לרבות הוראות, מומחיות, הדרכה, ידע מעישי ושירותי ייעוץ; נתונים טכניים לרבות שרטוטים, תכניות, דיאגרמות, מודלים, נוסחאות, תכנונים הנדסיים ומפרטים, חוברות הדרכה והוראות כתובות או מוקלטות באמצעים אחרים, כגון: דיסקטים, סרטי הקלטה, וזיכרון ניתן לקריאה (Read Only Memories).

רם רביב: ולמעט טכנולוגיה הנמצאת ברשות הציבור, או שהוא מחקר בסיסי; לעניין זה, "הנמצאת ברשות הציבורית" – שנעשתה מצויה ואין מגבלות להפצתה ואין בזכויות יוצרים כדי לגבילה מלהיות ברשות הציבור; "ייצור" – לרבות הנדסת ייצור, שילוב (אינטגרציה), הרכבה, ביקורת, ניסויים ואבטחת איכות; ׂ "מחקר בסיסי" – עבודה ניסויית או תיאורטית, שנעשתה באופן עקרוני לצורך רכישת ידע חדש של עקרונות בסיסיים של תופעות ושל עובדות הניתנות לאבחנה, ללא התייחסות מכוונת לכתחילה למטרה או ליעד מעשי ספציפי; "מיקרו-תכנית" – סדרה של הוראות בסיסיות השמורות במאגר מיוחד כאשר הפעלתה מותחלת על ידי רשימת הוראות מיוחסות;"

אתי בנדלר: אני קוראת, למשל, את ההגדרה של מיקרו-תכנית ואני חוששת שהייתי נכשלת במבחן הבנת הנקרא.

רם רביב: אני רוצה להסביר שגם את ההגדרות שבגוף הצו לקחנו ממהגדרות של המשטרים.

רם רביב: זאת לא הגדרה שהמצאנו, זאת הגדרה סטנדרטית.

רם רביב: התרגום הוא תרגום מילולי מתוך המשטר.

רם רביב: ממשיך להקריא: "פיתוח" – לרבות השלבים טרם ייצור, הכוללים תכנון, חקר תכנון, ניתוח תכנון, תפיסת תכנון, הרכבת וניסוי של אבות-טיפוס, סדרות ייצור ניסיוניות, נתוני תכנון, תהליך הפיכת נתוני התכנון למוצר, תכנון תצורה, תכנון שילוב (אינטגרציה) ושרטוטי פריסה; "ציוד טילים" – ציוד ותוכנה בתחום הטילים, כמפורט בנספח; "שימוש" – תרבות הפעלה, התקנה לרבות התקנה בשטח, תחזוקה, תיקון ושיפוץ; "תוכניות" – סדרה של הוראות הניתנות לביצוע תהליך או הניתנות להמרה למתכונות בנות ביצוע במחשב אלקטרוני;" "מצרכים בני פיקוח 2.

רם רביב: ציוד טילים וטכנולוגיית טילים המפורטים בקבוצה 1 לנספח אשר ראשי הפרקים שלה מופיעים בחלק ב' לתוספת; וכן ציוד טילים וטכנולוגיית טילים המפורטים בקבוצה 2 לנספח אשר ראשי הפרקים שלה מופיעים בחלק ג' לתוספת ואשר נועדו לשימוש כוחות מזוינים או כוחות בטחון או לשימוש צבאי או בטחוני, מוכרזים בזה מצרכים בני פיקוח.

רם רביב: "

צביה גרוס: כפי שאתם רואים, אנחנו מפקחים על מה שמיועד לקוחות מזויינים, כוחות ביטחון, שימוש צבאי או בטחוני.

צביה גרוס: אצלם כתוב שזה מיועד לשימוש אזרחי.

צביה גרוס: זאת שורת האבחנה.

רם רביב: זה למעט הקבוצה הראשונה שהיא מערכות לנשיאה מלאות שעליה - - -

צביה גרוס: לא מוכרים כאלה לשוק האזרחי.

צביה גרוס: לא שמעתי על זה.

קרן שחר בן-עמי: ברשימה של התמ"ת לא מופיעים פריטים - - - ?

אוהד אורנשטיין: קבוצה אחת אלה טילים בליסטיים, אז זה כתוב במשרד הביטחון, בלי קשר למי זה מיועד.

אתי בנדלר: כי זה לא יכול להיות דו שימושי.

רם רביב: ממשיך להקריא: "שירותים בני פיקוח 3.

רם רביב: שירות הנוגע לציוד טילים ולטכנולוגיית טילים המפורטים בקבוצה 1 לנספח אשר ראשי הפרקים שלה מופיעים בחלק ב' לתוספת, וכן שירות הנוגע לציוד טילים וטכנולוגיית טילים המפורטים בקבוצה 2 לנספח אשר ראשי הפרקים שלה מופיעים בחלק ג' לתוספת ואשר נועדו לשימוש כוחות מזוינים או כוחות בטחון או לשימוש צבאי או בטחוני, מוכרזים בזאת שירותים בני פיקוח.

רם רביב: " ביטול 4.

רם רביב: אכרזת הפיקוח על מצרכים ושירותים (ציוד וטכנולוגיות טילים), התשנ"ה – 1995 – בטלה.

רם רביב: תחילה 5.

רם רביב: תחילתה של אכרזה זאת שלושים ימים מיום פרסומה.

רם רביב: "

אתי בנדלר: לגבי הנספח, אני חושבת שאפשר לעיין בזה ולראות אם למישהו יש הערה.

אתי בנדלר: מה ההבדל בין פרט 5 לפרט 7 בחלק ג' קבוצה 2?

אתי בנדלר: אותו דבר גם בפרט 8.

רם רביב: אני אסביר.

רם רביב: יש תיקון אחד בפרט 6.

רם רביב: במקום חומרי מבנה מורכבים, צריך להיות מרוכבים.

משה כחלון: בהגדרה טכנולוגיה, אחרי פסקה 2 ביקשת לשנות ל- "הנמצא ברשות הציבור".

משה כחלון: צביה גרוס: כן, לא הרשות היא ציבורית הכוונה ל-public domain.

רם רביב: לגבי הפריטים 5, 7 ו-8 שלצידם מצויין "שמור לשימוש עתידי".

רם רביב: ברשימות הישנות הפרטים האלה היו עם תוכן מסויים.

רם רביב: ברשימות החדשות אוחדו חלק מהפריטים.

רם רביב: למשל, פריט 4 אוחד עם פריט 5 ועכשיו הם פריט אחד.

רם רביב: לכן פריט 5 נשאר ריק.

רם רביב: "שמור לשימוש עתידי" זה לשון המשטר כאשר יפתחו את הרשימות.

אתי בנדלר: אז המשמעות שזה פשוט ריק כרגע?

צביה גרוס: כן.

צביה גרוס: זה נשאר ריק בכוונה.

אתי בנדלר: וכך תפרסמו את זה?

צביה גרוס: אלה שעוסקים בנושא כבר כבר מכירים את הפריטים.

צביה גרוס: הם יודעים, למשל, שפרט 19, זה הטיל שלא נושא 500 ק"ג.

צביה גרוס: ולכן הם לא רצו לשנות את המספרים.

רם רביב: אפשר לכתוב מבוטל.

אתי בנדלר: אני מציעה שתייעצו עם הממונה על נוסח חקיקת משנה במשרד המשפטים, כי כך זה עלול להטעות.

ישראל חסון: רציתי לשאול לגבי התכולה - - -

אתי בנדלר: זה תמיד ככה, זה תמיד יפורסם ברשומות.

אתי בנדלר: תחילתו של כל חוק או חקיקת משנה היא או מיום פרסומו ברשומות או ממועד אחר שנקבע בחוק או בחקיקת המשנה.

ישראל חסון: אני אומר משהו אחר.

ישראל חסון: קרן אמרה שהיא רוצה התחייבות בחקיקה על כך שאנחנו נהיה צמודים ל-MTCR.

ישראל חסון: זאת אומרת, שכאן התכולה שאת מדברת עליה, זה רשימות ש-MTCR תשונה חדשות לפרקים.

ישראל חסון: עוד שבוע יהיה פיתוח טכנולוגי ואז יצטרכו להכניס אותו.

צביה גרוס: אנחנו קיבלנו על עצמנו לעדכן פעם בשנה.

ישראל חסון: בעצם כל הסעיפים, כפי שאני מבין אותם, זה רשומות של ה-MTCR.

משה כחלון: ברגע שאנחנו מאשרים את ההכרזה הזאת, שזה משהו כמו צו או תקנה, אז מושג כזה של שימוש עתידי, היועצת המשפטית אומרת שמשרד המשפטים לא יקבל את הניסוח.

צביה גרוס: הוא קיבל, זה עבר אותם.

אתי בנדלר: תבדקו את זה שוב.

אתי בנדלר: זה נכון מה שאתה אומר, כשאתה מאשר כרגע את האכרזה, אם תסתכל על הגדרת הנספח שבסעיף 1 לאכרזה, כתוב בפירוש שהרשימה של ה-MTCR שאתה מפרסם, היא ראשי הפרקים, זאת התוספת שקראנו.

אתי בנדלר: הרשימה עצמה, העותק שלה מופקד לעיון הציבור באתר האינטרנט.

אתי בנדלר: דהיינו, הם יכולים, באמת, לעדכן את העותק של הרשימה עצמה, בלי שיש פיקוח פרלמנטרי על העניין הזה.

אתי בנדלר: זה בדיוק אחד הדברים שאתה מאשר כרגע.

ישראל חסון: אני עוד תקוע בהבדל שבין הכרזה לאכרזה.

צביה גרוס: הכרזה – זה כשאתה מכריז, אכרזה – זאת הפעולה עצמה התוצר.

משה כחלון: אני רוצה לגשת להצבעה את אכרזת הפיקוח על מצרכים ושירותים (ציוד טילים וטכנולוגיית טילים), התשס"ו-2006.

משה כחלון: מי בעד?

משה כחלון: מי נגד?

משה כחלון: מי נמנע?

משה כחלון: הצבעה בעד – רוב נגד – אין נמנעים אין אושר פה אחד.

משה כחלון: תודה רבה לכולם.